A Bizottság határozata
(1994. február 16.)
a tagállamok által a vadhús behozatalára feljogosított harmadik országok ideiglenes jegyzékének megállapításáról
(94/86/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 92/116/EGK irányelvvel [1] módosított, a vadak elejtésével és a vadhús forgalomba hozatalával kapcsolatos közegészségügyi és állat-egészségügyi problémákról szóló, 1992. június 16-i 92/45/EGK tanácsi irányelvre [2] és különösen annak 16. cikke (2) és (3) bekezdésére,
mivel az importált vadhúsnak olyan harmadik országból vagy harmadik országok olyan részeiből kell származnia, amelyek a Közösség piacán való forgalomba hozatalra megállapított feltételekkel egyenértékű biztosítékokat kínálnak a tagállamoknak;
mivel az ellenőrzések új rendszerének előmozdítására tekintettel meg kell állapítani egy ideiglenes jegyzéket a vadon élő vadszárnyasok húsának vagy egyéb vadon élő vadak húsának behozatalára feljogosított harmadik országokról vagy az érintett harmadik országok részeiről;
mivel indokolt a patások friss húsa behozatalának különválasztása, amely engedélyezett a legutóbb a 93/507/EGK bizottsági határozattal [3] módosított 79/542/EGK tanácsi határozat [4] mellékletének I. részében található jegyzékben felsorolt országokból;
mivel, figyelembe véve az új rendszernek megfelelő módosításokat, amelyeket e jegyzékek elfogadása után hajtanak végre, indokolt a jegyzékek alkalmazása időtartamának meghatározása;
mivel az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A tagállamok feljogosítják a melléklet I. részében található jegyzékben felsorolt harmadik országokat a vadon élő vadszárnyasok húsának behozatalára.
A tagállamok feljogosítják a melléklet II. részében található jegyzékben felsorolt harmadik országokat a vadon élő vadszárnyasok húsán kívüli vadon élő vadak húsának behozatalára.
2. cikk
Ezt a határozatot 1994. július 1-jétől kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 1994. február 16-án.